கேள்வி: சி. கணபதிப்பிள்ளை - பண்டிதமணி பட்டம் என்பது என்ன?
பதில்: 1951-இல் யாழ்ப்பாணம் திருநெல்வேலி பரமேசுவரா கல்லூரியில் இடம்பெற்ற தமிழ் விழாவில் பண்டிதமணி தமிழ் என்ற பொருளில் ஆற்றிய உரை தமிழக அறிஞர்கள் உள்ளிட்ட பலராலும் பாராட்டப்பட்டது. அந்த உரையே அவருக்குப் பண்டிதமணி என்ற பட்டத்தையும் பெற்றுக் கொடுத்தது. கவிசமயம் என ஒரு சமயம் புலவர்களுக்கு உண்டு என பண்டிதமணி விளக்கம் கூறுவார். அவரது வார்த்தையில் கூறினால், கவிசமயமாகிய அந்தச் சமயம் சைவ சமயம் முதலிய சமய வகைகளைச் சேராதது. கவிஞன் ஒருவன் ஓர் உணர்ச்சி கைவந்த பிறகு அதன் பரிபக்குவ பருவம் நோக்கி நன்றாகக் கனிந்துவிட்டது என்று கண்டபொழுது, ஏற்ற சந்தர்ப்பங்கள் பாத்திரங்களை நாடி அதனை இன்னும் இன்னும் பொறாது, பொறுக்க முடியாது கருவுயிர்த்தற்கு, சொல்லுருவத்திற் கண்டுகளித்தற்கு - முகஞ் செய்கின்றான். அம் முகத்திற்குக் கவிசமயம் என்று பெயர் வைத்துக் கொள்வோம் என்கிறார் பண்டிதமணி.ஈழநாட்டுப் புலவர்களின் கவித்திறமும் தனிப்பாடல்களும் - பக்.82 (பன்மொழிப்புலவர் த. கனகரத்தினம்) நல்லூர் ஆறுமுக நாவலர் மீது மிகுந்த பற்றுக் கொண்டவர் பண்டிதமணி. அவரது எழுத்துக்களைக் கற்று நாவலரோடு சம்பந்தப்பட்ட கட்டுரைகள் பலவற்றை எழுதினார். அத்துடன் சிதம்பரம் கும்பாபிசேக மலரில் சுவாமி ஞானப்பிரகாசர் குறித்தும் கலைமகள் (இதழ்) மலரில் பஞ்ச கன்னிகைகள் குறித்தும் பண்டிதமணி எழுதிய ஆக்கங்கள் அவருக்கு மிகுந்த புகழைக் கொடுத்தன.
கேள்வி: சி. கணபதிப்பிள்ளை - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: *கண்ணகி தோத்திரம் *கதிர்காம வேலவன் பவனி வருகிறான் *இலக்கிய வழி *சைவ நற்சிந்தனைகள் *பாரத நவமணிகள் *கந்த புராண கலாசாரம் *கந்த புராண போதனை *சிவராத்திரியில் சிந்திக்கத் தக்கவைகள் *இருவர் யாத்திரிகர் *சமயக் கட்டுரைகள் *இலக்கிய வழி *கம்பராமாயணக் காட்சிகள் *கந்தபுராணம் தட்சகாண்டம் உரை *நாவலர் *சிந்தனைச் செல்வம் *நாவலரும் கோயிலும் *சிந்தனைக் களஞ்சியம் *கோயில் *ஆறுமுக நாவலர் *அன்பினைந்திணை *அத்வைத சிந்தனை *செந்தமிழ்க் களஞ்சியம் *ஒளவை குறள் (மூலமும் தெளிவுரையும்) *பத்தினி வழிபாடு